Koos aasta(kümne) vahetusega oleks paras aeg teha kiire ülevaade sellest, milline näeb  välja keskmine mänguri riistvara. Nagu sellistel puhkudel kombeks tõttab meile appi Valve Steam nimeline teenus, mis korjab oma kasutajate arvutitest andmeid ja agregeerib neist kokku kena statistilise ülevaate. Kuna Steam on mänguteenus, pealegi üsna populaarne, peaks taoline detsembrikuu raport andma meile hetkeseisust üsna adekvaatse ülevaate. Mida me sellest teada saame?